ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 17, 2022-05-17 12:30

מופיד מרעי: צהריים טובים לכולם, אני מתכבד לפתוח את הדיון.

מופיד מרעי: היום 17 במאי, ט"ז באייר, התשפ"ב.

מופיד מרעי: זה הדיון השני שלנו היום ונפתח בסקירה של שמרד הבינוי והשיכון על הפיתוח הפיזי ביישובים הדרוזים והצ'רקסים מתוקף החלטה 716, 717.

מופיד מרעי: נציג משרד השיכון, אמין אבו חייה, תן לנו באמת תמונת מצב ואחרי זה נפתח את הדיון לנוכחים – משרדי הממשלה, משרד האוצר, משרד הפנים, ראשי רשויות.

מופיד מרעי: לפני שתתחיל, נקודה מאוד חשובה.

מופיד מרעי: חשוב שכל הנתונים יהיו מוצגים.

מופיד מרעי: חשוב שנדע, ולא רק אני כחבר כנסת, כיושב-ראש ועדת המשנה, על הפיתוח של היישובים הדרוזים והצ'רקסים – אלא שכל אזרח יידע איפה עומד הנושא של התכנון.

מופיד מרעי: הנושא כואב.

מופיד מרעי: כולם מצפים מאתנו, מצפים ממני ומשאר חברי הכנסת לעשות הכול כדי להגיע לפתרון הסופי, שיהיה לנו תכנון מסודר על מנת שהפקחים של חוק קמיניץ לא ינשפו לנו בעורף.

מופיד מרעי: בבקשה.

אמין אבו חייה: כבוד היושב-ראש, חברי הוועדה.

אמין אבו חייה: אני שמח על ההזדמנות להציג את תכנית משרד הבינוי והשיכון ששותפים לה רבים – קודם כל אגף תקציבים, בהחלט אנחנו בשיח יום יומי, הרשות לפיתוח כלכלי, מנהל התכנון, מפ"י וגופים נוספים במטה של המשרד, ושותפים נוספים שבדרך כלל אנחנו בתיאום אתם – משרד הפנים, משרד התחבורה וגופים נוספים.

אמין אבו חייה: (מוצגת מצגת) אני ברשות

אמין אבו חייה: כם רוצה לתת סקירה קצרה מה עשינו עד עכשיו בהחלטות הקודמות.

אמין אבו חייה: אם אפשר לעבור לשקופית הבאה.

אמין אבו חייה: בהחלטה 959 למעשה הוצאנו 339 מיליון שקל בהרשאות להתחייב.

אמין אבו חייה: הביצוע בפועל, בשטח, במזומנים שיצא – 244 מיליון, אבל כל שאר התקציב - - -

מופיד מרעי: עוד פעם – 959, כמה תוקצב לתכנון?

אמין אבו חייה: סך הכול – בהחלטה?

אמין אבו חייה: 339 מיליון שקל.

מופיד מרעי: זה התקצוב.

מופיד מרעי: הניצול זה 244.15?

אמין אבו חייה: כן, שזה 72%, כאשר כל השר זה מחויב.

אמין אבו חייה: כלומר, הוא נמצא בעבודה.

אמין אבו חייה: מבחינת הרשויות ומבחינתי זה 100% ניצול כי הכול מחויב.

אמין אבו חייה: זה לא פרוייקטים שלא מחויבים.

מופיד מרעי: כלומר, הכסף אושר ויש תב"ר – תקציב בלתי רגיל.

אמין אבו חייה: יש תב"ר, הכול מופעל, הכול צבוע, הכול בעבודה.

מופיד מרעי: הכול בעבודה?

מופיד מרעי: מכרזים מחכים ורצים?

אמין אבו חייה: לא, זה תקציב שקיים ועובד.

אמין אבו חייה: זה בהתאם ל-959.

מופיד מרעי: כן, אבל זה אחרי מכרזים?

מופיד מרעי: יש מתכננים כבר בפועל שמחכים לקבל את הכסף בהתאם לשלבי התכנון?

אמין אבו חייה: בדיוק.

אמין אבו חייה: קבלנים בשטח, מתכננים בשטח, בתהליך עבודה.

אמין אבו חייה: למעשה, התקציב הזה – אנחנו נראה שהוא כל הזמן מתקדם בניצול.

מופיד מרעי: אז כדי שאנשים יבינו – התקצוב שהיה בהחלטה 959 – 339 מיליון שקל, נוצל 244.15 מיליון.

מופיד מרעי: שאר התקציב – בפועל קיים.

מופיד מרעי: כלומר, מתכננים בתקציב הזה.

מופיד מרעי: הכסף נמצא.

מופיד מרעי: אפשר להגיד -100% מ-959 עובד בשטח?

אמין אבו חייה: אכן.

מופיד מרעי: 100% מתקציב 959 לתכנון מפורט דרך משרד השיכון – בוצע.

אמין אבו חייה: כן.

אמין אבו חייה: בהחלטה שהייתה ב-2020, החלטה של שנה אחת – 4798 קיבלנו תקציב למעשה של 20 מיליון שקל לתכנון, מתוכם – 10 מיליון שקל תכנון סטטוטורי, ועוד 10 מיליון שקל לתכנון מפורט לביצוע.

אמין אבו חייה: התקציב הזה צבוע ורובו למעשה הלך לתכניות המשכיות.

אמין אבו חייה: הכול גם בביצוע.

אמין אבו חייה: בפועל, הניצול ייקח זמן כי הוא למעשה ממתין להתקדמות התכנון.

אמין אבו חייה: גם פה אפשר להגיד – אמנם הניצול הוא נמוך, במזומן, אבל בפועל כל התקציב נמצא בעבודה.

מופיד מרעי: תן דוגמה כדי שאנשים יבינו – מה זה תכנית שהיא לא מה-18% אלא שהיא שייכת ל-82%?

מופיד מרעי: תן לי דוגמה אחת למשל בבית ג'אן.

אמין אבו חייה: אם ניקח דוגמה בבית ג'אן במתחם ה-5, לצורך העניין, יש חוזה מול המתכנן.

אמין אבו חייה: המתכנן עובד על התכנית, הכסף צבוע - - -

מופיד מרעי: ברגע שהמתכנן עומד בשלבי התכנון – ה-10, ה-40%, כל אחד בהתאם לתכנון שלו - - -

אמין אבו חייה: יפה.

אמין אבו חייה: שלבי שחרור הכספים - - -

מופיד מרעי: בהתאם להתקדמות של התכנון.

אמין אבו חייה: כלומר, מבחינה זו – מתחם ה-5 נמצא בעבודה, מתוקצב לתכנון.

אמין אבו חייה: כרגע נמתין לסיום שלב התכנון, כך שהחסם הוא לא כסף.

אמין אבו חייה: הכסף קיים.

מופיד מרעי: תכף נגיע לחסמים, כדי שבאמת יבינו.

מופיד מרעי: גם ראשי הרשויות שומעים את זה.

מופיד מרעי: הרי יש להם מתכננים.

מופיד מרעי: כלומר, מה שאתה אומר כרגע צריך להאיץ את התכנון, עם המורכבות של התכנון – איחוד וחלוקה, שיתוף ציבור, כל הכללים והנתונים שצריכים להיות - - -

אמין אבו חייה: והוועדות למיניהן.

מופיד מרעי: אז אתה אומר - - - הכסף יצא מהקנה, מה שנקרא.

מופיד מרעי: זה עוד V.

אמין אבו חייה: כו.

אמין אבו חייה: אם נעבור לשקופית הבאה אנחנו נראה – ואני אתייחס גם, תוך כדי, לרמת הגולן, 1052, החלטה שהייתה החלטה קטנה יחסית, שדיברה על סך הכול 20 מיליון שקל.

אמין אבו חייה: הניצול בפועל – 11.55, וגם כאן אותו סיפור, אני יכול להגיד- כל הכסף מחויב, כל הכסף צבוע, הכול בעבודה.

אמין אבו חייה: כך שבפועל, מבחינת הרשויות זה 100% ניצול, אם כי זה עדיין בעבודה.

אמין אבו חייה: ופה אני רוצה לעבור ברשות

אמין אבו חייה: כם לתמונת מצב שעלתה בשני דיונים כבר.

אמין אבו חייה: זה שקף מאוד חשוב מבחינתי.

אמין אבו חייה: זה המיפוי האמיתי של הצרכים.

אמין אבו חייה: שאלתי אותי בדיון הקודם, לפני שבוע ואמרתי שאני מתחייב לבוא עם תכנית מסודרת.

אמין אבו חייה: זאת התכנית.

אמין אבו חייה: אחרי שעשינו עבודה מאוד מאוד יסודית מבחינת עצמנו, גם אחורה וגם קדימה וגם מיפוי צרכים מול הרשויות – וזיהינו שהצורך האמיתי, ובשורה התחתונה הוא 127 מיליון שקל עבור תכנון סטטוטורי בלבד.

מופיד מרעי: בלי תצ"רים?

אמין אבו חייה: סטטוטורי בלבד.

אמין אבו חייה: כלומר, היום אם יש לי 46 מיליון שקל ביד, אני בחוסר של 81 מיליון שקל כדי לכסות את התכנון ביישובים הדרוזים והצ'רקסים.

מופיד מרעי: בוא נדייק, כי מאזינים לנו ורוצים להבין בדיוק: זה התכנון של התכניות המפורטות.

אמין אבו חייה: כן.

מופיד מרעי: אתה לא נוגע פה בדברים שנגענו בהם, למשל – תכנון התכניות של גרעיני הכפר.

מופיד מרעי: אתה מדבר על מתחמים מפורטים חדשים.

אמין אבו חייה: חד משמעית.

אמין אבו חייה: זה תכנון תב"עי סטטוטורי.

מופיד מרעי: אז חשוב שזה יצוין בפרוטוקול ושהמאזינים ואלה שנמצאים אתנו בוועדה – מדובר על מתחמים מפורטים שמשרד הבינוי והשיכון מתכנן, שהם מתחמים חדשים.

מופיד מרעי: זה לא כולל מתחמים אחרים שמתוכננים על ידי משרד אחר – משרד הפנים במקרה הזה, או גרעיני הכפר כמו שאמרנו – בתי קברות וכן הלאה.

מופיד מרעי: עכשיו אתה אומר לי – זה בלי תצ"ר.

אמין אבו חייה: זה בלי תצ"רים ובלי רישום של גרעיני היישובים.

אמין אבו חייה: אם אני אקח דוגמה פשוטה מהדיון הקודם – אם בית ג'אן אומר שהצורך שלו, ובצדק – 19.900,020 מיליון שקל – אין שום סיכוי שאני אוכל לתת לו את המענה לכל ה-20 מיליון שקל, כי מתוך ה-46 אני לא אתן ליישוב אחד 20.

אמין אבו חייה: בעניין הזה, אם בסוף - - -

מופיד מרעי: אבל בסוף אנחנו פה, ואנחנו לא בדיון ראשון, ולדעתי – אני שמח שאנחנו מדברים באותה שפה.

מופיד מרעי: אנחנו רוצים להתקדם.

מופיד מרעי: ואז אתם באים ואומרים: חברים, אנחנו בדיון הקודם אמרנו שיש לנו 46 מיליון שקל לטובת התכנון למתחמים מפורטים.

מופיד מרעי: אני באה היום ואני אומר: אני צריך 127 מיליון שקל כדי להשלים את התכנון במתחמים החדשים המפורטים בכל היישובים, בהתאם לחלוקה הזאת בלי תצ"רים.

מופיד מרעי: אחרי זה תגידו לי או תכניסו לסיכום מה העלויות של התכנון כולל תצ"ר, או – מה העלויות של תצ"רים לכל המתחמים.

מופיד מרעי: זה עוד נתח של כסף שחייבים לדעת לשים עליו יד.

מופיד מרעי: ופה אני אומר למשרד האוצר: 46 מיליון, כשהדרישה כרגע, המינימלית, ואנחנו מדברים מינימלית, בלי תצ"ר – 127 מיליון.

מופיד מרעי: תתייחסו לזה בהמשך.

מופיד מרעי: אני מבין שהחלוקה של 46 היא לא - - -

אמין אבו חייה: תכף נגיע לחלוקה, ברשותך.

אמין אבו חייה: אני אציג את הכול.

אמין אבו חייה: אני רוצה לעבור ברשות

אמין אבו חייה: כם לשקופית הבאה, לתקציב שסוכם בינינו ובין אג"ת שעולה לוועדת הכספים.

אמין אבו חייה: הבנתי היום שהוועדה מתכנסת ביום שני - - -

יפתח עשהאל: עוד לא נקבע סדר יום אבל בשבוע הבא, אנחנו מקווים.

אמין אבו חייה: שבוע הבא תתכנס הוועדה ואני מקווה שאז תהיה בשורה טובה ויהיה לנו גם כסף שנוכל גם לחלק.

מופיד מרעי: רגע, אתם אומרים – משרד האוצר, שבשבוע הבא אמורה להתכנס ועדת כספים כדי לאשר את ההעברות התקציביות לטובת התכנון המתארי ביישובים הדרוזים והצ'רקסים?

יפתח עשהאל: הכול תלוי, כמובן, באילוצים של ועדת הכספים, אבל אנחנו העברנו פנייה עם מלוא התקציב לתכנון לוועדת הכספים, כן.

מופיד מרעי: אבל עדיין אין לכם מועד מתי היא תדון.

יפתח עשהאל: עוד לא נקבע סדר יום.

עינב פרץ: ולתקציב השוטף?

מופיד מרעי: התקציב מועבר בלי - - -

אמין אבו חייה: אם תרצו לשמוע כמה תקציב השנה אנחנו מקדמים – אז הסעיף הראשון, של סבסוד לכוחות הביטחון למשל, כבר הוקצה מאג"ת, 140 מיליון שקל ליישובים הדרוזים והצ'רקסים, כאשר מתוכו – 90 מיליון שקל היה לסגור פערים של 2021, ואת כל השאר – למעשה לתכנית של 2022.

מופיד מרעי: אתה מדבר כרגע על ריכוז, לא רק תכנון.

אמין אבו חייה: לא רק תכנון.

מופיד מרעי: אתם קיבלתם את החישוב שעשו אותו ונשלח, לדעתי, על-ידי ראש המועצה המקומית כיסרא?

מופיד מרעי: שבסוף, למרות שהסבסוד הוא 90%, עד 400 אלף – שזה צריך למעשה להקל או להוריד את העלויות של ההשתפות, של הזוכים – מסתבר שהעלות עלתה.

אמין אבו חייה: כן.

אמין אבו חייה: למה זה עלה?

אמין אבו חייה: אני אתן פעם אחת תשובה מקצועית.

אמין אבו חייה: בתוך החלטה חדשה ש- - - 400 אלף שקל נקבע עוד וקטור נוסף, עוד משפיע נוסף – שאומר שיש תשלום מינימום של 40 אלף שקל.

עינת סביר: זה לא רק המינימום של 40 אלף שקל - - - ישן מול חדש - - -

אמין אבו חייה: רגע, אני אסביר את זה, בואו לא נתבלבל.

אמין אבו חייה: ישן מול חדש היה כל הזמן, אין קשר.

עינת סביר: עבודות ללא סבסוד – בתוך זה - - -

אמין אבו חייה: זה גם היה כל הזמן.

מופיד מרעי: קודם כל תנו לי להבין.

מופיד מרעי: תסביר לי לאט כדי שאבין מהר, למרות שעשיתי הרחבה והוכחתי לכם משהו אחר לגמרי, בעיקר באגרה של התאגידי ביוב והמים, שהורדנו את זה בסוף מהזכיין, וחלק מהכסף אפילו פלג הגליל החזירו להם.

מופיד מרעי: למה?

מופיד מרעי: כי בתקציב דמי פיתוח מקבלים כסף עבור תשתיות.

מופיד מרעי: אז מה באו לזכיין?

מופיד מרעי: אמרו לו – תשלם לנו אגרה.

מופיד מרעי: אני באתי ושאלתי:

מופיד מרעי: אם משרד השיכון מקבל את תקציב הפיתוח עד הכניסה, עד הפילר, מה שנקרא – עד לבור מהפילר פנימה – זה באחריות הזוכה.

מופיד מרעי: ואז, מה קרה?

מופיד מרעי: עשינו עבודה באמת סיזיפית, ירדנו לפרטי פרטים ולזכותם ייאמר – גם משרד השיכון היה בתמונה, גם תאגיד פלג הגליל, והגענו להחלטה חד משמעית – החלטה, לא מסקנות – לא גובים אגרת ביוב ומים.

מופיד מרעי: אני אומר את זה כאן כדי שכולם יישמעו, וכל מי שכן גובה משכונת חיילים משוחררים, מזוכים – תעשו בדיקה וחישוב האם זה בכלל חוקי מה שאתם עושים, כי התבקשתי - - -מתאגיד אחר אמרו – כן, אבל אנחנו בכל זאת רוצים לגבות.

אמין אבו חייה: אז אני אגיד – חד משמעית לא גובים.

אמין אבו חייה: אנחנו מחייבים תאגיד לחתום על מכתב קיזוז מההסכם עצמו, שלא גובים תשלום.

מופיד מרעי: בכל היישובים.

אמין אבו חייה: בכל היישובים.

מופיד מרעי: זה עלה בינוח –ג'ת.

אמין אבו חייה: בכל היישובים, באופן גורף – אנחנו מחתימים את התאגיד על מכתבי קיזוז, שהוא לא יכול לגבות.

אמין אבו חייה: מה שקורה בפועל זה כזה דבר: ההחלטה אומרת סבסוד של 90% עד תקרה של 400 אלף שקל, כאשר יש תשלום מינימום ליחידת דיור של 40 אלף שקל.

אמין אבו חייה: כלומר, אם בכיסרא-סמיע בסבסוד הקודם שילמו בערך 35 אלף שקל - - -

מופיד מרעי: פספסתי את המשפט הקודם.

אמין אבו חייה: יש תשלום מינימום של 40 אף שקל שלא היה בהחלטה הקודמת.

אמין אבו חייה: אם נניח ניקח את כפר כמא, שיושב בעמק – התשלום שם היה 25 אלף שקל.

אמין אבו חייה: היום הוא מתחיל מ-40, כך שהמחיר עולה אוטומטית, הוא לא יכול לשלם 25.

אמין אבו חייה: המקרה של כיסרא-סמיע הוא מקרה בולט.

אמין אבו חייה: למה הוא בולט לעין?

אמין אבו חייה: כי המגרש הוא ל-4 יחידת דיור.

אמין אבו חייה: כלומר, אם ניגשים – בין אם זה 2 או 4 לאותו מגרש, כבר יש 160 אף שקל לשלם בבסיס.

אמין אבו חייה: זה 4 כפול 40, ומשם מתחיל החישוב הלאה.

מופיד מרעי: אז מאיפה הרעיון הזה של ה-40 אלף?

אמין אבו חייה: זה נכנס בהחלטת ממשלה מסיבה פשוטה.

אמין אבו חייה: למה זה נכנס?

אמין אבו חייה: כי בזמנו צחי דוידי באוצר אמר – רגע, לא ניתן להעלות ל-400 אלף שקל, הביא עוד 100 אלף שקל ליחידת דיור, בלי לקבוע תעריף מינימום.

מופיד מרעי: אני אשאל אותך שאלה מאוד פשוטה, כדי שלא אפספס:

מופיד מרעי: אם היינו משאירים את זה, סבסוד 90% עד 300 אלף, בלי סף של 40 אלף – הזוכה היה משלם פחות?

אמין אבו חייה: לא.

אמין אבו חייה: זה תלוי איפה.

אמין אבו חייה: ביישובים משופעים, באזורים הרריים – היה משלם מאוד מאוד יקר, וביישובים המישוריים היה משלם פחות.

מופיד מרעי: אז למה לא עשיתם נוסחה ליישובים ההרריים?

אמין אבו חייה: אי אפשר לעשות נוסחה דיפרנציאלית.

אמין אבו חייה: הנוסחה צריכה להיות רחבית.

אמין אבו חייה: הרחבי זה אומר שאתה לוקח מלמטה, מהיישובים שנמצאים במישור – ועוזר ליישובים שנמצאים על ההר.

אמין אבו חייה: אתה מקזז בין - - -

מופיד מרעי: כן, אבל בהר אתה אומר לו – אתה משלם 40 אלף כיסוד.

מופיד מרעי: זה לא נכון מה שאתה אומר.

אמין אבו חייה: אני אגיד מה היה בהחלטה.

מופיד מרעי: אז ההחלטה לא מטיבה.

אמין אבו חייה: אני אתן דוגמה מהחיים.

אמין אבו חייה: בבית ג'אן היה תשלום ממוצע של 130 אלף שקל ליחידת דיור לפני כל העליות הנוספות.

אמין אבו חייה: יש שם - - שעבדה במגרשים וכן הלאה.

אמין אבו חייה: ברגע שעשית את זה למעשה הורדת מבית ג'אן את העומס, נתתי את בית ג'אן כדוגמה – והעלית ביישובים ששילמו הרבה פחות.

אמין אבו חייה: בעבר, מה שהיה לפני כן – אם ניקח את ראס אל חאבי במע'אר – שילמו 13 אלף שקל.

אמין אבו חייה: בית ג'אן – 130.

אמין אבו חייה: לא יכול להיות שבאחד משלמים 13 ובאחר 130.

אמין אבו חייה: יש 10%.

אמין אבו חייה: אז אמרו שכדי לעשות משהו מסודר - - -

מופיד מרעי: ברור לי, אבל לקבוע בצורה גורפת, רחבית, 40 אלף שקל השתתפות מינימלית – אני חושב שזה שווה בדיקה.

מופיד מרעי: אני מבקש מהאוצר שיחשוב על זה.

מופיד מרעי: אני לא יודע אם זה מופיע בצורה כזאת בהחלטת הממשלה.

אמין אבו חייה: ככה זה בהחלטה.

אמין אבו חייה: המשמעות היא לעשות שינויים בהחלטת הממשלה.

אמין אבו חייה: שינויים בסוף זה גם כסף.

מופיד מרעי: יכול להיות.

מופיד מרעי: אנחנו נבדוק את הנושא של החלטת הממשלה, כדי להקל, וזה – שיופיע בסיכום, כדי להקל על התשלום של הסבסוד.

מופיד מרעי: התכנסנו לגבי התכנון והגענו לסבסוד.

אמין אבו חייה: בנושא התכנון יש בהחלטה בסך הכל – אמרתי, 46 מיליון שקל.

אמין אבו חייה: בעזרת אגף התקציבים של האוצר קיבלנו את כל ה-46 השנה, ולא מחולק לשנתיים.

אמין אבו חייה: כלומר, יש פה מהלך שהוא בעיניי הוא באמת מבורך מאוד, אבל כמו שאמרנו מקודם – זה הכול, אבל לא מספיק.

אמין אבו חייה: בנושא של הרישום, מה שנקרא תצ"רים – רישום תוכניות בגרעין היישובים מול מפ"י, יש בהחלטה 4 מיליון שקל.

אמין אבו חייה: השנה נקבל 2 מיליון, ובשנה הבאה נקבל את ה-2 הנוספים.

אמין אבו חייה: זה מה שמביא ל-50 מיליון שקל בהחלטה הזאת בתכנון.

מופיד מרעי: אז מה שביקשתם, אם ככה, להשלים לי את העלות של התצ"רים.

מופיד מרעי: יש 4 מיליון, כמה עולה לי עכשיו כל התצ"רים לכל היישובים.

אמין אבו חייה: כן.

אמין אבו חייה: אנחנו יודעים להגיד שני דברים: אחד, מה ה-4 מיליון האלה יעשו.

אמין אבו חייה: אנחנו מדברים על 40 תכניות ועוד 20 גושים שנקדם ברישום, וכמה יחסר – אנחנו נביא עבודה נוספת כדי לכסות את התכניות המאושרות, כי תצ"ר תמיד יבוא אחרי תכנית מאושרת.

מופיד מרעי: השאלה אם אתם תדעו - - בטוח שתמצאו את הפתרון איך מחלקים את זה, כי עלות תצ"ר – אין לכם כסף לכולם.

מופיד מרעי: עכשיו, תבואו לאישור.

מופיד מרעי: תגידו – יש לך פרומיל - - - תנסו לעשות - - -

אמין אבו חייה: תראה, בסוף זה יותר פשוט מסיבה פשוטה: תצ"ר הולך רק עם תכנית מאושרת.

אמין אבו חייה: כל תכנית שעדיין לא מאושרת – למעשה תצטרך להמתין.

מופיד מרעי: אתה אומר לי – אישרת את התכנית?

מופיד מרעי: לא תקבל כסף לתצ"ר.

מופיד מרעי: חשוב מאוד שראשי הרשויות יידעו את זה והמועצות גם הבינו את זה, שתכנית שמסתיימת ומאושרת, מופקדת בעצם, הופקדה אחרי שפורסמה כמובן – היא בעדיפות לקבל תקציב לתצ"ר, לרישום בטאבו.

אמין אבו חייה: זה לא הופקדה, אלא – אושרה לתוקף.

אמין אבו חייה: גם תהליך הפקדה צריך עדיין אישורים.

מופיד מרעי: לא, דיברתי מקצועית – הופקדה ופורסמה.

מופיד מרעי: המונח של "הופקדה" זה אחרי אישור הפקדה בתנאים.

מופיד מרעי: עמדו בתנאים?

מופיד מרעי: יש שלב הפקדה.

מופיד מרעי: סיימו את ההפקדה – היו ערעורים, דנו בערעורים.

מופיד מרעי: התכנית הזאת היא חלוטה.

מופיד מרעי: ברגע שהיא חלוטה מפרסמים את התכנית.

מופיד מרעי: אחרי הפרסום שלה ניתן מכוחה להוציא היתרים.

מופיד מרעי: ברגע שמפרסמים אותה – היא הופקדה, היא קיבלה תוקף בשל ההפקדה, וניתן להתחיל לרשום.

מופיד מרעי: אגב, זה גם באיחוד וחלוקה הממסד פה צריך למצוא את המקור התקציבי כי איחוד וחלוקה מטבעו הוא מופקד בלי הסכמה של התושבים.

אמין אבו חייה: כן, אבל פה במקרה שלנו – כל התב"עות הן מכוח סטטוטורי, כולל איחוד וחלוקה.

אמין אבו חייה: אנחנו לא מפרידים היום בתכנון בין תב"ע לבין איחוד וחלוקה, עושים את זה במקשה אחת.

מופיד מרעי: ברור לי, זה עולה כסף.

מופיד מרעי: אבל תקשיב – ברגע שאתה מפקיד אתה צריך עכשיו לרשום.

מופיד מרעי: אם אתה רושם – למה הנוהל הזה קיים?

מופיד מרעי: כי אם אתה רושם שמופיד ואמין סיכמו על דעתם את התכנית, זה אומר שהאיחוד והחלוקה – הרי הגבולות זזים, יש פה עניין של מכירה, אפילו אם ניתן נכס בלי תמורה, ואז הרשויות השונות אורבות לך.

מופיד מרעי: מאחר וההפקדה היא לא בהסכמה ואז, מי שנושא באחריות של ההפקדה זה המוסד.

מופיד מרעי: המוסדות זה אנחנו – כלומר, מוסדות התכנון, משרד השיכון, ואז צריך לקבל כסף כדי לרשום את הכול בטאבו ולרשום את כל מה שנשאר על שם המועצה.

מופיד מרעי: זה התצ"ר.

מופיד מרעי: סליחה שנכנסנו לרזולוציה המקצועית בנושא.

אמין אבו חייה: אז בשאר הסעיפים, - - -את סעיפי הפיתוח, אם תרצה אני אתייחס אליהם, אם לא – נוכל להתקדם.

מופיד מרעי: בסדר, נתייחס לצרכים והפירוטים.

אמין אבו חייה: כן.

אמין אבו חייה: בסך הכל אנחנו מדברים פה על סעיפי פיתוח בכל הפרמטרים – בין אם זה פיתוח שכונות ותיקות ומוסדות ציבור, בין אם זה פיתוח שצ"פים, בין אם זה הסרת חסמים משמעותיים לצורך השיווקים, בין אם זה סבסוד פיתוח תשתיות בקרקע פרטית כולל רשויות התכנון, מפורט לביצוע.

אמין אבו חייה: שים לב, מופיד – תכנון מפורט לביצוע נכנס תחת סעיף של סבסוד פיתוח תשתיות.

אמין אבו חייה: כלומר, יש עוד כסף לתכנון תשתיות שאני גוזר אותו מותך ה-95 מיליון.

אמין אבו חייה: כמה אני גוזר משם?

אמין אבו חייה: על פי צורך.

אמין אבו חייה: כלומר, כל תב"ע מאושרת שמגיעה למצב אחרי תצ"ר, שהיא כבר מוכנה לפיתוח, אני אקח - - -

מופיד מרעי: כמה כסף יש לתכנון של תשתיות?

אמין אבו חייה: אני גוזר לפי צורך.

אמין אבו חייה: מתוך ה-95 מיליון גוזר לפי צורך.

אמין אבו חייה: אם, לצורך העניין – תכף אני אראה לכם בהמשך מה אני עושה השנה.

אמין אבו חייה: השנה אני כבר לוקח 7 מיליון מתוך הדבר הזה, לתכנון מפורט לביצוע.

מופיד מרעי: 95 מיליון אתה משאיר לתכנון - - -

אמין אבו חייה: מתוך ה-47 לוקח 7.

מופיד מרעי: אחרי התכנון המיתארי, אחרי ההפקדה של תכניות המתאר - - -

אמין אבו חייה: כן.

אמין אבו חייה: כלומר, עוד משהו שיילך לעולם התכנון.

מופיד מרעי: ה-508 זה כולל סבסוד.

אמין אבו חייה: כולל הכול.

אמין אבו חייה: ולכן אנחנו פה למעשה מוסיפים עוד נתח אחד לתכנון תשתיות מתוך התקציב שהולך לפיתוח.

מופיד מרעי: הדרישה של ה-177 זה כדי להגיע ל-508?

אמין אבו חייה: לא.

אמין אבו חייה: ה-177, אני לא ספרתי בכוונה את ה-140 ומה היה בראש הטבלה של משרתי כוחות הביטחון.

אמין אבו חייה: כי הם למעשה כסף שכבר חויב דרך אג"ת באופן ישיר לאותם זוכים וזכאים.

אמין אבו חייה: למעשה זה מצד אחד לסגור את פערים של שיווקים של לפני כן, ומצד שני – אל מול כל זוכה או מי שיזכה בשיווקים הנוכחיים שרובם באוויר, ב-2022 יראה את זה באופן אוטומטי בהנחה שהוא מקבל מתוקף החלטה על הסבסוד.

אמין אבו חייה: לכן, כל ה-177 זה הכסף התוספתי בלבד.

אמין אבו חייה: במילים אחרות, אתה יכול לספור את ה-177 מתוך 308 ולא מתוך 508.

אמין אבו חייה: כלומר, זה הרבה יותר מ-50%.

אמין אבו חייה: אם נעבור לשקופית שלפנינו – 717 רמת הגולן.

אמין אבו חייה: בתכנון יש 11 מיליון שקל.

אמין אבו חייה: אנחנו קיבלנו את כל ה-11, נקבל, ועוד מיליון אחד לתצ"רים ורישום, גם את זה נקבל השנה, כך שלמעשה יש לנו פה 12 מיליון שקל שאנחנו נדע להפעיל השנה לתכנון.

אמין אבו חייה: תכף נציג את התכנית.

אמין אבו חייה: כל שאר הסעיפים – סעיפי פיתוח.

אמין אבו חייה: מתוך 81 מיליון שיש בהחלטה – 43 אנחנו מקבלים השנה.

מופיד מרעי: טוב.

מופיד מרעי: תכנית עבודה.

אמין אבו חייה: שתי שקופיות קדימה – בבקשה תעבירו.

אמין אבו חייה: זאת טבלה.

אמין אבו חייה: היא מוצגת פעם ראשונה.

אמין אבו חייה: ראשי הרשויות עוד לא ראו את זה.

אמין אבו חייה: היחידי שראה אותה זה ג'אבר חמוד כיושב-ראש הפורום, ופה למעשה – אני יודע שאנשים ירימו גבה, איך אני מחלק את ה-45 מיליון.

אמין אבו חייה: כמו שאמרתי, לדוגמה – ניקח את בית ג'אן, כי ראש המועצה היה פה, הוא דורש 20 מיליון.

אמין אבו חייה: מה שאני יודע לתת לו – בערך 7.57 עד 6 מיליון.

מופיד מרעי: כלומר, אם מחר בוועדת הכספים מעבירים את הכסף לתכנון של – כרגע אני לא מדבר על התוספתי, ואתה אומר – זאת ההצעה לחלוקה.

אמין אבו חייה: זה למעשה מה שמחלקים.

מופיד מרעי: זאת החלטה כבר.

מופיד מרעי: כלומר – ראש מועצה שרואה כרגע את הטבלה, או שמרים אליך טלפון ואומר לך - הצגת את החלוקה הזאת, זו הטבלה שהוא מקבל.

אמין אבו חייה: זה מה שאושר בצוות היישום ב-9.5 ואכן זו ההחלטה.

אמין אבו חייה: אם אני אפתח את זה לדיון אנחנו לא נגמרו עם אף אחד.

מופיד מרעי: ברור לי, אוקיי.

מופיד מרעי: זה תהליכים שלכם.

אמין אבו חייה: זאת האמירה המקצועית שלנו שאנחנו עומדים מאחוריה.

מופיד מרעי: אני לא רוצה להיכנס לזה.

מופיד מרעי: אני רוצה לדעת, ואני רואה פה שכשיש פה חלוקה מהבוסתן, שזה 1 מיליון שקל - - -תקריא לי.

מופיד מרעי: הלכתם פה פר מתחמים, אני רואה.

אמין אבו חייה: כן.

מופיד מרעי: אז אתה אומר שאם יש יישוב שיש בו מתחמים, אז הוא מקבל פר מתחם – ג'וליס למשל, 1,2, כך וכך.

מופיד מרעי: השלמת תכנון-מיליון שקל, דלית אל כרמל-6 מיליון, מה שאני קורא זה נכון?

אמין אבו חייה: נכון.

אמין אבו חייה: אמיתי.

מופיד מרעי: טוב.

מופיד מרעי: ואז אתה מגיע ל-46.

מופיד מרעי: הבנתי ש-45 יש לזה חלוקה.

מופיד מרעי: אני מבקש רק שהחלוקה הזאת תגיע לראשי הרשויות שיידעו מה קורה כי ברגע שהכסף עובר שיידעו גם כמה מקבלים.

מופיד מרעי: אבל אני חוזר, שזה לא יטעה אותנו: זה מוצג בצורה יפה ומכובדת, ורואים כאן שנעשתה עבודה, אבל הכסף הזה לא מספיק.

מופיד מרעי: בבקשה.

אמין אבו חייה: חד משמעית.

מופיד מרעי: הוא גם לא עבר.

מופיד מרעי: מכל זה יש טבלה.

אמין אבו חייה: כן, יש תכנית.

מופיד מרעי: זה כבר התקדמות.

מופיד מרעי: אמרנו – התפקיד כאן של הוועדה זה לוודא שמתקדמים ומאיצים את התהליכים, אז הנה, בבקשה.

מופיד מרעי: בדיון הקודם דיברו על שקיפות.

מופיד מרעי: אמרו שאין שקיפות, לא מציגים טבלאות, משרד האוצר זורק מספרים באוויר, רשות הפיתוח באה בלי מצגת של הפרויקטים, איפה התכנית עומדת.

מופיד מרעי: כשאתם באים עם תכניות ומצגות אפשר גם לדבר בשפה שונה לגמרי.

אמין אבו חייה: משרד הבינוי והשיכון יפעל בשקיפות מלאה כל הזמן עם כל הציבור, ובהחלט מול הוועדות.

מופיד מרעי: את זה אני יכול באמת לציין – גם בתקופתי משרד השיכון היה שקוף.

אמין אבו חייה: מבחינת 717- 11 מיליון שקל הקיימים – צבענו את כולם.

אמין אבו חייה: אני אומר שלצערי – אני לא יודע אם זה לשמחתי או לצערי, בשני יישובים אין לנו תכניות לקדם, ולכן הכסף הולך בעיקר לשני יישובים: מג'דל אל שאמס ובוקעתה, שם השקענו כבר כסף.

מופיד מרעי: ב- - - אין להם תכניות?

אמין אבו חייה: אין להם תכניות.

אמין אבו חייה: אין להם תכניות.

מופיד מרעי: במה זה תקוע?

אמין אבו חייה: הם קיבלו תקציב תכנון בהחלטה הקודמת, 1052, וכרגע אין תכניות על הפרק לקידום השנה.

אמין אבו חייה: לשנה ולשנה הבאה.

אמין אבו חייה: אין.

מופיד מרעי: זה בדוק ונצור מה שאתה אומר?

קריאה: ואפשר לקדם את זה?

קריאה: יש זמן?

מופיד מרעי: אני לא מכיר יישוב שאין לו תכניות.

מופיד מרעי: יכול להיות שהוא - - -

אמין אבו חייה: אני יכול להגיד משהו אחד:

אמין אבו חייה: אני מחר נמצא ברמת הגולן בערב עם השר ועם יושב-ראש הוועדה של מעלה חרמון, נדמה לי.

אמין אבו חייה: אנחנו נשב על הכול.

אמין אבו חייה: אני אשמח לראות אם יש תכנית, ואז נוכל לשנות.

אמין אבו חייה: אחרי הבדיקה המקצועית שלנו, של המחוז – כרגע זה המצב הקיים.

אמין אבו חייה: אם נתבדה ונראה שיש עוד תכנית שאפשר להציל, עדיין לא מאוחר להשיג תקציב, אם צריך.

אמין אבו חייה: אם אני אדבר בכלל על מנגנון ההפעלה של התכניות – תראו, קודם כל בשכונות ותיקות אנחנו קיבלנו הסכמה גם של צוות היישום וגם בתמיכה של הגופים השותפים, גם אג"ת, שאנחנו נחלק את התקציב שלא בקול קורא.

אמין אבו חייה: ניסינו לעשות את הכול בקולות קוראים.

אמין אבו חייה: במקרה של שכונות ותיקות, כי הצורך הוא מאוד מאוד גדול – אנחנו מחלקים את זה 30% באופן שוויוני לכולם, שזה 600 אלף שקל לכל ישוב, וכל השאר לפי גודל אוכלוסייה ביישוב.

אמין אבו חייה: וכך, למעשה - - -

מופיד מרעי: וההחלטה שמקובלת על ראשי הרשויות?

אמין אבו חייה: כן, כן.

אמין אבו חייה: מקובלת, מתואם אתם ומסוכם אתם לגמרי, ובעניין הזה אנחנו כביכול – ככה לא מזניחים את היישובים הקטנים מצד אחד, ומצד שני היישוב הגדול יקבל נתח יותר משמעותי.

אמין אבו חייה: אם ניקח את מעא'ר כעיר מרכזית, אז הוא מקבל הכי הרבה כסף – 3,8 מיליון, אבל עדיין, אם אני מסתכל על יישובים קטנים, נניח ניקח את מרום הגליל, עין אל אסד וריחניה – יגיעו ל-900 אלף שקל וזה סביר.

אמין אבו חייה: אם הייתי מחלק אחרת היו מקבלים פרוטות, ואז אין מה לעשות עם זה.

אמין אבו חייה: זה במקרה של שכונות ותיקות.

אמין אבו חייה: אותו כנ"ל לגבי החלטה 717 – אותו מנגנון של חלוקה בסעיף הזה.

אמין אבו חייה: אנחנו יוצאים בשלושה קולות קוראים כרגע, ובהמשך נצא בעוד אחד, רביעי: 1.

אמין אבו חייה: קול קורא למוסדות ציבור – אם הכסף יגיע במהלך השבוע-שבוע הבא - - -

מופיד מרעי: כשאתה אומר מוסדות ציבור, זה תכנון מוסדות ציבור או ביצוע?

אמין אבו חייה: לתכנון וביצוע – הקמה.

אמין אבו חייה: הקמה של מוסדות ציבור.

אמין אבו חייה: תכף נפרט את התכנית.

מופיד מרעי: אז אם יש לי מוסד שעכשיו אני צריך בשבילו 80 מיליון שקל, מבנה ציבורי רב תכליתי – הכסף אצלכם.

אמין אבו חייה: 80 מיליון שקל לא יהיה לך.

אמין אבו חייה: יש מקסימום תקציב, כי כל התקציב שעומד כאן - - -

מופיד מרעי: אתה יודע למה אמרתי 80 מיליון שקל?

מופיד מרעי: כי כל מבנה רב תכליתי ביישוב יעלה מעל ל-100 מיליון שקל.

אמין אבו חייה: תראה, אנחנו היום לא מעודדים להקים אולמות מופעים כאלה במרכזי תרבות שונים.

מופיד מרעי: לא אמרתי.

מופיד מרעי: מבנה רב תכליתי.

אמין אבו חייה: רב תכליתי – תלוי בגודל שלו, אני יכול לבנות גם ב-6 מיליון.

מופיד מרעי: בוא נתקדם – 2.

מופיד מרעי: תכנון מפורט לביצוע.

אמין אבו חייה: גם ייצא בקול קורא, פיתוח שצ"פים ו - - -

מופיד מרעי: ב-46 מיליון.

אמין אבו חייה: לא, לא מה-46.

אמין אבו חייה: אמרנו – זה מתקציב הסבסוד.

אמין אבו חייה: את ה-46 צבענו.

מופיד מרעי: תכנון מפורט, אני מדבר.

אמין אבו חייה: כן, כן, זה הולך מתקציב הסבסוד.

אמין אבו חייה: אמרתי – 7 מיליון ניקח מתוכם.

אמין אבו חייה: תכף אפרט.

מופיד מרעי: שאנשים יבינו – אתה אומר, אתה מובן – אני לא יודע אם לזה התכוונת, שאתה לוקח מהתקציב סבסוד 7 מיליון ומפריש אותו לטובת קולות קוראים לתכנון, אז מאיפה אתה משלים את הכסף לסבסוד, אחרי זה?

אמין אבו חייה: לא, יש לי מספיק כסף.

אמין אבו חייה: בסעיף הזה - - -

מופיד מרעי: אז מה, לקחת 7 מיליון מהסבסוד לטובת התכנון?

אמין אבו חייה: כן.

אמין אבו חייה: הרי סעיף הסבסוד כולל שלושה דברים: כולל תכנון תשתיות מפורט לביצוע, כולל סבסוד – סבסוד פיתוח תשתיות, לא סבסוד - - - סבסוד קרקע פרטית, ו - - -

מופיד מרעי: אז אתה מדבר על תכנון מפורט – תשתיות לביצוע?

אמין אבו חייה: תשתיות לביצוע.

מופיד מרעי: אז תוסיף תשתיות – תתקן אצלך.

מופיד מרעי: תוסיף.

אמין אבו חייה: אין בעיה.

אמין אבו חייה: אם ניקח את הקול קורא של מוסדות ציבור – לא אלאה אתכם בפרטים הקטנים שמופיעים שם, אנחנו שמים על הסעיף הזה 25 מיליון שקל מתוך 716 ועוד 12 מיליון שקל מ-717, זה קול קורא שכבר מוכן לצאת לאוויר ברגע שהכסף יתקבל.

אמין אבו חייה: בנושא תכנון מפורט לביצוע – זה בדיוק הסיפור שאמרתי, זה תכנון תשתיות.

מופיד מרעי: זה גם תשתיות?

אמין אבו חייה: כן, כן.

אמין אבו חייה: כשאני אומר "תכנון מפורט לביצוע" אני מתכוון תכנון מפורט לביצוע על תשתיות.

מופיד מרעי: אז תכתוב.

מופיד מרעי: עשיתם מצגת מושקעת - - -

אמין אבו חייה: כן, המושג המקצועי במשרד זה "תכנון מפורט לביצוע" או "בינוי לביצוע".

אמין אבו חייה: נוסיף את המילה תשתיות.

מופיד מרעי: אז תוסיף, צריך להבין את זה.

אמין אבו חייה: יושב-הראש נתן הנחיה ואנחנו נבצע אותה.

מופיד מרעי: אנחנו רוצים שתהיה מצגת מסדרת ולא מצגת מבלבלת.

אמין אבו חייה: אז במילים ארות אני אומר: יש לי פה עוד 7 מיליון שקל שאני מקצה לתכנון תשתיות, וזה למעשה יכול לאפשר לנו באותן תב"עות מאושרות – שימו לב לתנאי הסף: בכל תב"ע מאושרת שכבר מוכנה לתכנון מפורט לביצוע של תשתיות, אנחנו נדע לתמוך בה.

אמין אבו חייה: זה מחייב שהרשות תתמודד עם הקול קורא ותציג תחרות אמיתית, מקצועית, שיכולה לזכות בחלק המשמעותי שירצו לעניין הזה.

אמין אבו חייה: אנחנו מעריכים שמעטים יגיעו לשלב הזה ו-7 מיליון שקל בהחלט לשנה הזאת יספיקו.

אמין אבו חייה: זאת ההנחה הכללית שלנו מתוך ניסיון מול הרשויות והשטח.

אמין אבו חייה: הלאה הקול קורא הנוסף שייצא יותר מאוחר על 40 מיליון שקל – מתוך 47 אמרנו שניקח 7 לתכנון תשתיות, ונשאר 40, ייצא קול קורא לסבסוד פיתוח תשתיות בקרקע פרטית, יחד עם - - שטח.

אמין אבו חייה: זה שני סעיפים, שני מסלולים שיוצעו.

אמין אבו חייה: בכל מקום שרשות מסיימת תכנון התשתיות היא צריכה עכשיו להתמודד על ביצוע התשתיות בקרקע הפרטית.

אמין אבו חייה: הביצוע עצמו למעשה מחייב איגום תקציבים משמעותי.

אמין אבו חייה: מי שבונה רק על הכסף הזה – הוא לא במקום הנכון.

מופיד מרעי: אני אתייחס אחרי זה לפיתוח ול - - -, כי זה לא הנושא של הדיון.

אמין אבו חייה: אני חושב שזה נושא שמחייב דיון, דיון נוסף כי זה נושא סופר מקצועי שצריך לדון בו לעומק.

מופיד מרעי: אנחנו נקיים דיון נוסף בנושא המצגת המשופצת בנושא תכנון פיתוח תשתיות.

מופיד מרעי: ואני אומר לך – אני שמח שמתחילים לדבר על תכנון תשתיות בפיתוח.

אמין אבו חייה: אני יכול להגיד בכל הצניעות – הייתה התעקשות מאוד מאוד קשה שלי להביא את הסעיף הזה להחלטת ממשלה.

אמין אבו חייה: יפתח ישב אתי לא פעם אחת וניסו, ככה, ל - - -אבל הוכחנו שיש צורך אמיתי לפתח תשתיות בקרקע פרטית.

אמין אבו חייה: לא ייתכן שאנחנו בסוף מתכננים בקרקע פרטית, עושים איחוד וחלוקה, מפרישים 30% לצרכי ציבור, ואין כסף לתשתיות.

מופיד מרעי: בוא נתקדם, אנחנו רוצים להתכנס לסיכום.

אמין אבו חייה: אז נעבור יותר מהר, ברשותך, על הסעיפים.

אמין אבו חייה: אותו כנ"ל פה ברמת הגולן – נצא בקול קורא לעניין הזה.

אמין אבו חייה: יש פה 9 מיליון שקל.

אמין אבו חייה: נתקדם.

אמין אבו חייה: שצ"פים – גם פה אנחנו יוצאים בקול קורא לפיתוח שצ"פים על 5 מיליון שקל.

מופיד מרעי: בוא לא ניכנס לזה כי נעשה דיון על זה.

מופיד מרעי: תכנון מפורט – יש לך עוד מה להוסיף לגבי המתחמים המפורטים?

אמין אבו חייה: אם מבחינת

אמין אבו חייה: כם הנושא יתמקד בדיון – אני סיימתי.

אמין אבו חייה: תודה.

מופיד מרעי: תודה רבה על ההצגה המפורטת, המכבדת והמכובדת.

מופיד מרעי: קחו את הנתונים מתוך המצגת הזאת, אנחנו צריכים אותם.

מופיד מרעי: נשתמש בה.

מופיד מרעי: חשוב מאוד שתגיע לרמה של השטח.

מופיד מרעי: אני מבקש שאתה תפרסם את זה לראשי הרשויות.

מופיד מרעי: זה יישאר אצלנו.

מופיד מרעי: תגובת האוצר?

מופיד מרעי: תכניות יש, מצגות יש, ורצון – אני יודע שיש.

מופיד מרעי: כסף – אין.

מופיד מרעי: מה עושים?

יפתח עשהאל: אנחנו קודם כל מאוד שמחים על העבודה המקצועית שעשה משרד השיכון, באמת – פיתוח היישובים הדרוזים זה דבר שאנחנו מתעסקים בו הרבה, אני עובד הרבה עם אמין על הנושא הזה ביחד, וגם גיבוש ההחלטה בוצע במשותף.

יפתח עשהאל: כל התכנית שאתם רואים פה אושרה בשבוע שעבר במשרד השיכון בצוות היישום.

יפתח עשהאל: עוד לפני שסיימנו את הדיון כבר הייתה פנייה תקציבית מוכנה, כבר נשלחה השבוע לוועדת הכספים.

מופיד מרעי: אתה מדבר על הדיון הקודם, של השבוע שעבר?

יפתח עשהאל: גם.

יפתח עשהאל: הדיון הקודם היה יום אחרי שאישרנו במשרד השיכון בצוות היישום, יש צוות יישום של ההחלטה.

מופיד מרעי: כי שאלתי ואמרתם שאתם מחכים פשוט להעברה תקציבית, אבל בינתיים לא עבר.

יפתח עשהאל: אני מכיר שנשלח.

יפתח עשהאל: הפנייה נשלחה לוועדת הכספים, במלואה.

מופיד מרעי: אז כדי להבין – הייתה החלטה, זה התקציב שיש, אתה לא יודע להגיד לי לגבי הכסף התוספתי מה קורה?

יפתח עשהאל: בטח שאני יודע להגיד.

יפתח עשהאל: אני אומר שוב: שבוע שעבר ביום שני התכנס צוות היישום של משרד השיכון בראשות מנכ"ל משרד השיכון לעניין יישום התכנית.

יפתח עשהאל: אישרנו את התכנית שמוצגת כאן היום באופן משותף.

יפתח עשהאל: זה כל כך טרי שאפילו עדיין לא יצא פרוטוקול.

יפתח עשהאל: אנחנו לא חיכינו לפרוטוקול ולא חיכינו לשום דבר, באופן מידי הקצנו את הכספים.

יפתח עשהאל: היום, בתהליך בזק הפנייה התקציבית כבר נחתמה על ידי הממונה על התקציבים והועברה לוועדת הכספים לאישור, ואנחנו מחכים לסדר היום של ועדת הכספים כדי שנוכל להעלות את הפנייה.

מופיד מרעי: כמה בסך הכול?

מופיד מרעי: אתה יכול להגיד לי?

יפתח עשהאל: כן.

יפתח עשהאל: ליישובים הדרוזים הולכים להגיע סך של 237 מיליון בפנייה הנוכחית.

מופיד מרעי: אתה יודע לעשות הפרדה בין תכנון לסבסוד?

יפתח עשהאל: סבסוד ופיתוח, או סבסוד באופן כללי?

מופיד מרעי: תגיד לי כמה לתכנון, תכנון מפורט.

יפתח עשהאל: תכנון מפורט שמוגדר תכנון מפורט – לא כולל תכנון מפורט לתשתיות - 46 מיליון שקל.

יפתח עשהאל: 100% מתקציבי ההחלטה כבר מוקצים השנה לתכנון, 46 מיליון זה פי כמה מכל מה שהוקצה כל שנה ב-959 - - -

מופיד מרעי: ממש לא.

מופיד מרעי: מקודם דיברנו.

מופיד מרעי: 959 הציגו פה – כמה היה?

מופיד מרעי: 230 מיליון?

מופיד מרעי: 330 מיליון היה לתכנון 959 - - -

יפתח עשהאל: לא.

יפתח עשהאל: 330 היה כל חלק השיכון בהחלטת הממשלה, אבל בסדר.

מופיד מרעי: אז יש פה תקלה בהחלטת הממשלה שהקצו מעט כסף לתכנון.

מופיד מרעי: חברים, אנחנו חוזרים על זה כל הזמן.

מופיד מרעי: אני מציעה באמת שלא תעשו השוואה ל-959 שתקצבה לתכנון בהרבה יותר מאשר התכנית הזאת.

יפתח עשהאל: אני מכיר החלטה אחרת, נוסח אחר, אבל אני יכול לשבת ולבדוק את זה.

מופיד מרעי: אתה היית ב-959?

אמין אבו חייה: אני לא רוצה להגן על אג"ת, אני תמיד תוקף אותם, אבל הפעם אני אגיד: 959 הייתה החלטה לחמש שנים.

אמין אבו חייה: פה ההחלטה לשנתיים.

אמין אבו חייה: זה הוויכוח הגדול שהיה לנו עם אג"ת.

מופיד מרעי: לא, לשלוש שנים, לא שנתיים.

מופיד מרעי: 3 מיליארד ושם 2 מיליארד.

מופיד מרעי: בוא לא נעשה עכשיו השוואות.

מופיד מרעי: עניין התכנון - - אני מציע משהו אחר: יש 46 מיליון.

מופיד מרעי: אתה אומר שזה צריך לעבור.

מופיד מרעי: יש דרישה של עוד כמה מהם, להשלמת התכנון – כמה?

אמין אבו חייה: 81 מיליון שקל חסרים כדי להשלים את כל התכניות המפורטות בכל יישובי הגליל - - -

מופיד מרעי: יפה, עברו – כלומר תוקצבו 46, ואנחנו מדברים בלי תוצרים.

מופיד מרעי: בעוד 81 מיליון שקל.

מופיד מרעי: על זה צריך לשים את הפוקוס.

מופיד מרעי: אתה אומר לי שהשבוע יועברו 46 מיליון שקל.

מופיד מרעי: אתה יכול להגיד לי מתי הדרישה שלכם, שהוועדה קמה וסיכמה כמה צריך להוסיף –אתה יכול להגיד לי מתי זה מגיע?

יפתח עשהאל: אנחנו מתקציבים בהתאם להחלטת הממשלה.

יפתח עשהאל: ההחלטה קבעה שכל שנה יהיה ליישובי הגליל, לא הגולן – 23 מיליון.

יפתח עשהאל: אנחנו מקצים את כל התקציב השנה.

מופיד מרעי: אני עוד פעם אומר – ככה לא עובדים.

מופיד מרעי: אני מקיים 20 דיוני פה וכל הזמן אומר –הרשות הכלכלית, יחד עם משרד האוצר, יחד עם משרד השיכון – שבו ביחד ותבדקו כמה כסף צריך עוד כדי להשלים את התכנון.

מופיד מרעי: באים אלי ואומרים לי – עשינו את העבודה ואנחנו צריכים עוד 80 מיליון, להערכתי זה יותר, אבל אנשי המקצוע ישבו, ואתה אומר לי – אני הולך עכשיו רק על החלטת הממשלה.

מופיד מרעי: אבל את זה אני יודע.

מופיד מרעי: יש לי 46 מיליון לתכנון, מה קורה עם השאר?

מופיד מרעי: מה קורה עם ה-81 מיליון?

מופיד מרעי: זה הפרש משמעותי ליישוב.

מופיד מרעי: אז על זה אני מבקש לקבל תשובות.

מופיד מרעי: מה שסוכם על ידי משרד האוצר, יחד עם הרשות הכלכלית לפיתוח היישובים הדרוזים והצ'רקסים – מתי הכסף הזה עובר לרשויות?

מופיד מרעי: תנו לנו תשובה.

יפתח עשהאל: עוד כסף שאמור לעבור, ועוד לפיתוח היישובים הולכים לעבור עוד 129 מיליון רק ליישובי הגליל.

יפתח עשהאל: זה בהחלט של הגליל.

יפתח עשהאל: בהחלטה של הגולן הולך לעבור לתכנון 11 מיליון שקלים ועוד 31 מיליון שקל עבור פיתוח.

יפתח עשהאל: זה לא כולל סבסוד פיתוח, כל מה שאמרנו.

יפתח עשהאל: אלו התקציבים בהחלטת הממשלה.

מופיד מרעי: מישהו רוצה להוסיף עוד משהו?

מופיד מרעי: אם לא, נתכנס לסיכום.

מופיד מרעי: אז באמת אני חושב שנעשה פה דיון פורה עם נתונים שהוצגו כאן.

מופיד מרעי: לפחות זה עושה סדר ומאפס אותנו ואת האנשים שנמצאים אתנו בדיון לגבי הנתונים.

מופיד מרעי: שוב אני אומר: משרד השיכון אמון על חלק מהתכנון, לא על כך התכנון.

מופיד מרעי: צריך לזכור את זה.

מופיד מרעי: ב-959 משרד הפנים אמון על חלק מהתכנון, אז אנחנו מדברים על נושא משרד הפנים, אז אני באמת רוצה להודות לכל מי שהשתתף כאן בדיון – גם לאמין, גם למנהל מחוז צפון - - -

ענת סביר אהרן: סליחה, לגבי 959 היה 40 מיליון שקלים לתכנון מפורט לחמש שנים ממנהל התכנון, והיה 10 מיליון אצל משרד השיכון לשלושה יישובים ב-959 לחמש שנים.

ענת סביר אהרן: זה בהקשר לשיחה שלכם קודם.

מופיד מרעי: אבל 959 הכסף של התכנון לא היה רק במשרד השיכון.

אמין אבו חייה: לנו היו שלושה יישובים בלבד, כל השאר זה מנהל התכנון.

ענת סביר אהרן: זה 40 מיליון מנהל התכנון - - -

מופיד מרעי: טוב, תבדקו את הנתונים של התכנון.

מופיד מרעי: בכל מקרה חסר כסף לתכנון.

מופיד מרעי: אני חוזר ומודה גם לרשות לפיתוח היישובים הדרוזים, משרד האוצר, נציג משרד האוצר, נציג של משרד השיכון – וכן, הדיונים מתחילים להתנקז לכיוון של דיונים מקצועיים עם נתונים מקצועיים, עם החלטות, במיוחד לגבי התכנון שבהם אני יכול להגיד שאנחנו יכולים לראות אור בקצה המנהרה.

מופיד מרעי: אנחנו מבקשים ממשרד הבינוי והשיכון לקבל פירוט של הדרישה התקציבית והתצ"רים.

מופיד מרעי: אני מבקש שמשרד האוצר ישלים את התקציב שמשרד השיכון ביקש אותו – 81 מיליון.

מופיד מרעי: אתם אחר כך תסדרו בדיוק את הסכומים המדויקים.

מופיד מרעי: אנחנו גם קוראים למשרד השיכון והאוצר לעשות בדיקה לגבי הסכום המינימלי בהשתתפות בסבסוד, למרות שהדיון הוא לא על הסבסוד, אבל נגעתם בנושא של הסבסוד.

מופיד מרעי: לא יכול להיות שאנחנו רוצים להקל ומגדילים את הסבסוד ל-400 אלף ובאיזה שהוא מקום התושבים משלמים יותר.

מופיד מרעי: אז בואו תעשו בדיקה – אולי צריך ללכת על שלב ביניים, בצורה כזאת או אחרת?

מופיד מרעי: ואם צריך לשנות את החלטת הממשלה, תכינו לי את החומר, תעבירו את זה לוועדה – שנוכל לבוא לממשלה ולבדוק איפה אנחנו משנים.

אמין אבו חייה: אני יכול לומר, ברשותך – מחר יש דיון אצל השר חמד עמאר, עם מנכ"ל המשרד לבינוי ושיכון ועם מנכ"ל האוצר בסוגיה הזאת בדיוק.

מופיד מרעי: אז תעלו את זה שם.

מופיד מרעי: אני מאוד מקווה שיקבלו החלטה להוריד את הנטל מהאזרחים.

מופיד מרעי: אני מבקש לעדכן את הוועדה שהתקציב עבר לפי מה שחילקתם אותו לרשויות, בטלפון שלך למנהל הוועדה – שיגיד שהתקציב הגיע לרשויות אחרי שהוא הועבר בוועדת הכספים שנדע שהסכום עובר.

מופיד מרעי: אנחנו נקיים דיון בנושא תכנון ופיתוח תשתיות – חשוב מאוד לאוצר, חשוב מאוד למשרד השיכון.

מופיד מרעי: דיון מיוחד בנושא תכנון ופיתוח התשתיות ואולי נכניס פנימה את הנושא של שטחים ציבוריים שאתם אמונים עליהם, תשתיות, גם – מים, ביוב, תשתיות תקשורת, סיב אופטי וכל מה שקשור – תכניסו את הכול בחבילה אחת.

מופיד מרעי: אני שוב רוצה לברך על קיום הדיון.

מופיד מרעי: תודה לכם, הישיבה נעולה.

מופיד מרעי: תודה רבה.